สวัสดีครับคุณ ผมจะสอบถามเกี่ยวกับจุดแดงๆใต้ผิวหนังของลูกสาวครับผม จุดแดงๆที่ว่านี้เป็นเฉพาะที่ขา ทั้งสองข้างครับ อาการคือเป็นๆ หายๆ ไม่มีมีอาการคันหรือเจ็บปวดใดๆครับ ล่าสุดพาลูกสาวไปตรวจเลือดมา ผลเป็นปกติครับ เลยงงว่าเกิดจากสาเหตุใดครับ ลูกสาวผม อายุ 8 เดือนครับผม
สวัสดีค่ะ จุดแดงๆใต้ผิวหนังดังกล่าวมานั้น อาจจะเกิดจากเส้นเลือดฝอยที่ชั้นผิวหนังแตกหรือฉีกขาดจากการเกาหรือกระทบกระแทกที่รุนแรงเกินไป การมีเกล็ดเลือดต่ำ การมีผิวบางแต่มักเกิดในผู้สูงอายุ หรือเป็นจุดแดงจากผื่นผิวหนังอักเสบ ในเด็กอาจเกิดจากผื่นภูมิแพ้ได้ เป็นต้นเบื้องต้นระวังการกระทบกระแทกบริเวณดังกล่าว ไม่ไปขีดข่วนหรือเกาหรือถูแรงๆ ถ้าเป็นตุ่มแดงขึ้นมาเป็นๆหายๆ ควรเจาะเลือดดูค่าเกล็ดเลือดและโปรตีนในการแข็งตัวของเลือดว่าปกติหรือไม่ ถ้าปกติดี ก็น่าจะไม่ได้มีสาเหตุที่รุนแรงอะไรแต่หากจุดแดงเป็นมากขึ้น ลุกลาม ควรรีบพากลับไปพบแพทย์เพื่อตรวจเพิ่มเติมค่ะ